बांग्लादेश ने डब्लिन में खेले गए त्रिकोणीय सीरीज के छठे मैच में आयरलैंड को 6 विकेट से हराकर तीसरी जीत दर्ज़ की और अंक तालिका में पहला स्थान हासिल किया। बांग्लादेश ने चार मैचों में तीन जीत हासिल की और एक मैच रद्द हुआ। 17 मई को फाइनल में बांग्लादेश का सामना वेस्टइंडीज से होगा। आयरलैंड ने पहले खेलते हुए पॉल स्टर्लिंग के शतक की मदद से 292/8 का स्कोर बनाया, जिसके जवाब में बांग्लादेश ने 43 ओवर में ही सिर्फ चार विकेट खोकर जीत हासिल कर ली।
आयरलैंड ने टॉस जीतकर पहले बल्लेबाजी का फैसला लिया और पॉल स्टर्लिंग ने 130 रनों की बेहतरीन पारी खेलकर टीम को बड़े स्कोर की तरफ अग्रसर किया। स्टर्लिंग ने कप्तान विलियम पोर्टरफील्ड (94) के साथ तीसरे विकेट के लिए 174 रनों की शानदार साझेदारी निभाई। हालाँकि बांग्लादेश के अबू जायेद ने 58 रन देकर 5 विकेट लिए और आयरलैंड को 300 का आंकड़ा नहीं छूने दिया। अबू जायेद को मैन ऑफ़ द मैच भी चुना गया।
293 रनों के लक्ष्य के जवाब में बांग्लादेश को लिटन दास (76) ने तमीम इक़बाल (57) के साथ 117 रनों की शानदार साझेदारी निभाई। शाकिब अल हसन ने भी 51 रनों की बढ़िया पारी खेली, लेकिन विश्व कप को ध्यान में रखते हुए उन्हें रिटायर्ड हर्ट होना पड़ा। मुशफिकुर रहीम ने 35 रनों की महत्वपूर्ण पारी खेली और उनके अलावा महमुदुल्लाह ने 35 रनों की नाबाद पारी खेलकर टीम को सात ओवर रहते टीम को जीत दिला दी। आयरलैंड की तरफ से बॉयड रैंकिन ने दो और मार्क अडेयर और बैरी मैकार्थी ने एक-एक विकेट लिया।
आयरलैंड: 292/8 (पॉल स्टर्लिंग 130, विलियम पोर्टरफील्ड 94, अबू जायेद 5/58)
बांग्लादेश: 294/4 (लिटन दास 76, तमीम इक़बाल 57)
बांग्लादेश क्रिकेट टीम (Bangladesh Cricket Team) आयरलैंड क्रिकेट टीम